འོ་ན་འདི་ལ་ཐབས་ཤེས་མེད་པ་ཡིན་ནམ་ཟེར་ན།གལ་ཏེ་ས་ཡོམ་གྱི་དུས་ཚོད་སྔོན་དཔགས་བྱེད་ཐུབ་པ་ཡིན་ན་ཐབས་ཏན་ཏན་ཡོད་པ་རེད།ཡིན་ནའང་ད་བར་མཁས་པ་མང་པོས་དེའི་སྐོར་སྔོན་དཔག་བྱས་པ་བཞིན་གྲུབ་འབྲས་ཐོན་ཐུབ་པ་གང་ཡང་མེད་ཟེར་ན་ནོར་བ་མིན།ཡིན་ཡང་སེམས་ཅན་གྱི་ལུས་ངག་གི་སྤྱོད་པའི་སྒོ་ནས་ཅུང་ཟད་ཤེས་ཐུབ་སྟེ།ས་ཡོམ་མ་བྱུང་གི་གོང་དུ་སེམས་ཅན་གྱི་སྤྱོད་པ་ལ་འགྱུར་ལྡོག་ཆེན་པོ་འགྲོ་ཡི་ཡོད་པ་རེད།དཔེར་ན།ཕྱི་ལོ་༡༩༧༤ཟླ་བ་༡༢པའི་ནང་རྒྱ་ནག་གི་ཧའི་ཤེང་གུ་ཞེས་པའི་ས་གནས་དེར་སྦྲུལ་རྣམས་དགུན་ཉལ་མི་བྱེད་པར་ཕྱིར་ཐོན་ནས་འཁྱགས་ཤི་ཐེབས་པ་སོགས་ཀྱི་གནས་ཚུལ་དུ་མ་བྱུང་བ་དང༌།དེ་ནས་སླར་ཡང་ཕྱི་ལོ་༡༩༧༥ཟླ་བ་དང་པོའི་ནང་སེམས་ཅན་ཆེ་བའི་རིགས་རྟ་དང་བ་ཕྱུགས་སོགས་ཀྱིས་རྒྱུ་མཚན་གང་ཡང་མེད་པར་ངུ་སྐད་རྒྱག་པ་དང༌།རང་ཉིད་ཀྱི་ཚང་ལས་ཕྱིར་ཐོན་ཐབས་བྱེད་པ་སོགས་ཀྱི་གནས་ཚུལ་མང་པོ་ཐོན་ཡོད་འདུགམཐར་ལོ་དེའི་ཟླ་བ་གཉིས་པའི་ནང་ས་གནས་དེ་ནས་ས་ཡོམ་ཤུགས་དྲག་པོ་ཅིག་བྱུང་ཡོད་པ་རེད།